कुछ घंटे थे उनके पास. इन घंटों में ही तीनों को जी लेना था , हंस लेना था, खिलखिला लेना था. लेकिन समस्या यह हुई कि तृषा ने मिलने के लिए छुट्टी तो ले रखी थी पर ऐन मौके पर इमरजेंसी हो गयी और उसे आफिस आना पड़ा. दीप्ति को पता चला तो उसने फोन पर ही तृषा को ताने सुनाए- अरे यार यह कोई बात हुई. हम पहले से प्लान कर चुके थे, अब क्या कहूं मैं आरव को तुम आफिस आ गयी हो हम नहीं मिल सकते? तृषा का मूड ऐसे ही आफ था उसे बहुत बुरा लग रहा था. पर क्या करे उसे समझ नहीं आ रहा था.